Matteus 5:11 Mense kan baie sleg oor ‘n mens as Christen praat. Dit kan vir jou ook baie sleg voel. Dit kan jou moedeloos maak. Veral as jy eintlik nie die kans kry om te vertel hoe die werklikheid is nie. Veral ook as jy vertel dat die dinge nie waar is wat hulle oor jou sê nie maar jy voel dat die anderes jou daarin nie vertrou nie. Somtyds is dit so dat wat jy ook al vertel mense nie wil glo wat jy sê nie. Hulle bly jou beskuldig, hulle bly onder mekaar negatief oor jou praat. Juis omdat jy uitleef en uitdra wat Christus ons leer. Omdat jy volgeling van Christus wil wees. Die Here Jesus sê dan dat jy nie moedeloos hoef te word nie. Dat jy mense maar kan laat praat. As jy in liefde vir Christus praat en leef is jy ondanks al die beskuldigings en die skinder van mense gelukkig. Jy is dan die HERE se geliefde kind. Ek moet dan ook dink aan wat ons lees in 1 Petrus 4: “As julle beledig word oor die Naam van Christus, is julle gelukkig, omdat die Gees van die heerlikheid en van God op julle rus. Wat hulle betref, word Hy wel gelaster; maar wat julle betref, word Hy verheerlik. Want niemand van julle moet ly as moordenaar of dief of kwaaddoener of as een wat hom met die sake van ’n ander bemoei nie. Maar wanneer iemand as ’n Christen ly, moet hy hom nie skaam nie maar God verheerlik in hierdie opsig.” Vs 14-16 Laat nie wat mense sê en wil vir ons die belangrikste wees nie maar wat de HERE ons in Sy liefde gee en leer.